Ye Qiaobo

Ye Qiaobo (kinesisk: 葉喬波, pinyin: Yè Qiáobō, født 3. august 1964 i Changchun i Jilin), er en kinesisk tidligere skøyteløper som deltok i de olympiske vinterleker 1992 i Sapporo og 1994 i Lillehammer, og ble verdensmester i sprint for damer to ganger, 1992 i Oslo og 1993 i Ikaho i Japan.

Ye Qiaobo vant to olympiske sølvmedaljer under Vinter-OL 1992 i Albertville. Hun kom på andreplass på både 500- og 1 000 meter skøyter, bak Bonnie Blair fra USA. To år senere, under Vinter-OL 1994 i Lillehammer ble hun nummer tre på  meter, bak Bonnie Blair og Anke Baier fra Tyskland.

I OL-året 1988 kvalifiserte hun seg for sprint-VM på skøyter i West Allis, USA. Men den kinesiske landslagslegen mente det ville bedre legens karriere om landslagets løpere oppnådde gode resultater. Og legen ga derfor skøyteløperne Wang Xiuli og Qiaobo en medikamentblanding av blomster og sopp som han mente var god for skøyteløpernes helse, men dessverre slo dopingprøven ut på steroider. Nyheten om den positive dopingprøven fikk de i Calgary åtte dager før Vinter-OL 1988 startet. Dermed ble det ikke noe deltagelse i OL i 1988 og de ble begge sendt hjem til Kina. International Skating Union suspenderte dem for 18 måneder. Etter at suspensjonen var gjennomført fikk hun papirer på at hun hadde blitt lurt av den ambisiøse legen.

 Personlige rekorder 

 Referanser 

 Eksterne lenker 



Kategori:Kinesiske skøyteløpere
Kategori:Verdensmestere i hurtigløp på skøyter – Sprint
Kategori:Olympiske sølvmedaljevinnere for Kina
Kategori:Olympiske sølvmedaljevinnere i hurtigløp på skøyter
Kategori:Olympiske bronsemedaljevinnere for Kina
Kategori:Olympiske bronsemedaljevinnere i hurtigløp på skøyter
Kategori:Medaljevinnere under Vinter-OL 1992
Kategori:Deltakere for Kina under Vinter-OL 1992
Kategori:Skøyteløpere under Vinter-OL 1992
Kategori:Medaljevinnere under Vinter-OL 1994
Kategori:Deltakere for Kina under Vinter-OL 1994
Kategori:Skøyteløpere under Vinter-OL 1994
Kategori:Dopingsaker i skøytesport
Kategori:Personer fra Changchun
Kategori:Artikler i skøytesportprosjektet
Kategori:Fødsler i 1964